אוהב להיות בבית

"אוהב להיות בבית" הוא אלבום האולפן ה-24 של הזמר אריק איינשטיין, בשיתוף המוזיקאי מיקי גבריאלוב, שיצא בנובמבר 1986.

זהו שיתוף הפעולה הרביעי של איינשטיין וגבריאלוב, לאחר ששיתפו פעולה באלבומים "בדשא אצל אביגדור", "סע לאט" ו"חמוש במשקפיים".

כל שירי האלבום הולחנו ועובדו על ידי גבריאלוב, למעט השירים "אין לו זמן" שהולחן על ידי יצחק קלפטר ועובד על ידי קלפטר וגבריאלוב ו"שכשנבוא" שהלחין היווני ארגיריס קונדיס. איינשטיין כתב שבעה משירי האלבום, כשאת השאר כתבו אברהם חלפי ועלי מוהר. בין השירים הבולטים באלבום: "שכשנבוא" (במקור שיר יווני שתורגם על ידי עלי מוהר), "אוהב להיות בבית" ו"השיר על התוכי יוסי".

אלבום זה היה האלבום הראשון של זמר ישראלי שיצא על גבי תקליטור. מאחר שבזמן הוצאת האלבום עוד לא הוקם מפעל לייצור תקליטורים בישראל, התקליטורים נוצרו במפעל של סוני באוסטריה ויובאו לארץ.

עטיפת האלבום
על עטיפת האלבום מוצג ציור שיצר יורם לוקוב שציור קודם שלו הופיע גם הוא על עטיפת אלבומו של איינשטיין ישן וגם חדש 20 שנה קודם לכן. בציור מתואר איינשטיין כשהוא יושב יחף ורכון על שולחן הכתיבה. מבעד לדלת המרפסת ניבט נוף עירוני. הציור שנעשה בהשראת שירי האלבום כולל רמיזות ישירות לכמה משירי האלבום, ובהם "שיר על התוכי יוסי", "יושב מול הנייר" וכן "אוהב להיות בבית". באלבום איורים נוספים שיצר המעצב מנחם רגב.

רצועות באלבום

קרדיטים
אריק איינשטיין: שירה
מיקי גבריאלוב: גיטרות, גיטרה בס, קולות רקע
אלון אולארצ'יק: גיטרה בס
יצחק קלפטר: גיטרות
מאיר ישראל: תופים, כלי הקשה
יוני רכטר: פסנתר, סינטיסייזר
יהודה פוליקר: בוזוקי, בגלמה
ירוסלב יעקובוביץ': סקסופונים
עדי רנרט: סינטיסייזר, פסנתר
אברהם פלדר: חצוצרה
אלון הלל: תופים, כלי הקשה
רביב גזית: סינקלוויר, קורצוויל
חזי דוידיאן: סיטאר
מיכאל תפוח: מפיק
יורם לוקוב: ציור עטיפה
מנחם רגב: עיצוב עטיפה, איור בפנים העטיפה
גיא יפה: טכנאי הקלטה
רפי פרסקי: עוזר טכנאי הקלטה

קישורים חיצוניים

הערות שוליים

אלבומי 1986
אלבומי אריק איינשטיין
שירים שהולחנו על ידי מיקי גבריאלוב
אלבומי חברת CBS
אלבומים שהופקו על ידי מיכאל תפוח